سعودي عرب، مصر، متحده عرب امارات او بحرېن د قطر سره سفارتي اړیکې قطع کړي
سعودي عرب، بحرېن، متحده عرب امارات او مصر د دوشنبې په ورځ په قطر د ترهګرۍ د ملاتړ تور لګولی او ورسره یې د سفارتي اړیکو قطع کولو اعلان کړی دی.
دغو ملکونو په يوه جُدا لنډه ناسته کې دا پرېکړه کړې او ويلي يې دي دویې به د قطر نه خپله سفارتی عمله رااوباسي او قطر سره به هوايي او د سمندر د لارې تګ راتګ نه کوي. د سعودي عرب په مشرۍ اتحاد چۍ د يمن د حکومت په ملاتړ جنګيږي، سعودي ويلي د جګړې نه به د قطر ځواکونه لرې کړي. د سعودي عرب دولتي خبري ادارې ويلي ویلي قطر" د خپلو رسنيو د لارې د اخوان المسلمون، داعش او القاعده سره هغه ترهګرو او فرقه ييزه ډلو پېغام او پلاننګ ته وده ورکوي کومې چې سيمه بې ثباته کوي". د قطر د بهرنو چارو وزارت دا بلاجوازه بللی او د خپلواکۍ سرغړونه يې ورته وېلې. قطر په تېر وخت کې د ترهګرۍ د ملاتړ تورونه رد کړي دي. د امریکې خارجه وزير رېکس ټېلرسن ویلي هغه د دوشنبې د ورځې د اقدام هيله نه لرله د کومې چې به د ترهګرۍ په ضد د سيمي او نړۍ په کچ اغېزې وي. نوموړي د ټولو فریقېنو څخه غوښتي چې کښېني خپل اختلافات لري کړي او زياته کړې يې ده امريکا فکر کوي دا مهمه ده چې د خليج د همکارۍ شورا دې يو موټی وي. نوموړی ویلی " زما په خيال مونږ د يوې مودې نه په سيمه کې مخ په زیاتي د ناوړتياؤ فهرست ګورو او يقيني چې هغه به اوس سرته راختلي وي، دغه هېوادونه دې پرېکړې کولو ته اړتيا لري چې د اختلاف د مينځه لرې کولو دپاره ګام پورته کړي". په قطر کې د امريکا سفيرې ډېناشيل سميتهـ هم د دوشنبې په ورځ په ټويټر ويلي چې هغې او سفارت يې په اکتوبر ۲۰۱۶م کې د قطر سره د ترهګرۍ ضد جګړه کې د امریکې لخوا د مالي مرستو څرګندونه کړې وه. د امریکې د پوځ مرکزي کمانډ د قطر په الودېد هوايي مرکز کې په غټه کچه شتون لري.